ประกาศกรมสรรพสามิตเรื่องหลักเกณฑ์ วิธีการ และเงื่อนไขว่าด้วยการนำสินค้าออกจากโรงอุตสาหกรรมไปเก็บไว้ในสถานที่อื่นใดตามมาตรา๒๖ (๑) หรือการนำสินค้าจากคลังสินค้าทัณฑ์บนหรือสถานที่อื่นใดกลับคืนไปเก็บไว้ในโรงอุตสาหกรรมหรือจากคลังสินค้าทัณฑ์บนหรือสถานที่อื่นใดอีกแห่งหนึ่งไปเก็บไว้ในคลังสินค้าทัณฑ์บนหรือสถานที่อื่นใดตามมาตรา๒๖ (๒) หรือการนำสินค้าไปเก็บไว้ในโรงอุตสาหกรรมหรือคลังสินค้าทัณฑ์บนกรณีเจ้าของคลังสินค้าทัณฑ์บนเลิกกิจการตามมาตรา ๕๐วรรคสอง (๑) และการนำสินค้าที่ส่งออกนอกราชอาณาจักรหรือที่นำเข้าไปในเขตปลอดอากรส่งกลับคืนโรงอุตสาหกรรมหรือสถานที่อื่นใดตามมาตรา๑๐๓ วรรคสอง[๑] อาศัยอำนาจตามความในมาตรา ๒๖ (๑) (๒) มาตรา ๕๐ วรรคสอง (๑) และมาตรา ๑๐๓วรรคสอง แห่งพระราชบัญญัติภาษีสรรพสามิต พ.ศ. ๒๕๖๐อธิบดีกรมสรรพสามิตกำหนดหลักเกณฑ์วิธีการ และเงื่อนไขไว้ ดังต่อไปนี้หมวด๑การนำสินค้าออกจากโรงอุตสาหกรรมไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรี ข้อ ๑ ผู้ประกอบอุตสาหกรรมที่ประสงค์จะนำสินค้าซึ่งยังมิได้เสียภาษีออกจากโรงอุตสาหกรรมไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีแห่งใดให้ยื่นคำขอต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ ตามแบบ ภส.๐๓ - ๐๑ ท้ายประกาศนี้ เพื่อให้สรรพสามิตพื้นที่พิจารณาอนุญาตข้อ ๒ ผู้ประกอบอุตสาหกรรมที่ได้รับอนุญาตตามข้อ๑ ต้องปฏิบัติตามเงื่อนไข ดังต่อไปนี้(๑)เมื่อผู้ประกอบอุตสาหกรรมจะนำสินค้าออกจากโรงอุตสาหกรรมไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีตามที่ได้รับอนุญาตไว้แล้วตามข้อ ๑ ในวันเวลาใดให้แจ้งเป็นหนังสือต่อสรรพสามิตพื้นที่เพื่อทราบล่วงหน้าไม่น้อยกว่า๗ วัน และให้สรรพสามิตพื้นที่ออกหนังสืออนุญาตตามแบบ ภส.๐๓-๐๑ ท้ายประกาศนี้ ให้แก่ผู้ประกอบอุตสาหกรรมพร้อมทั้งส่งสำเนาหนังสืออนุญาตดังกล่าวให้เจ้าพนักงานสรรพสามิตประจำโรงอุตสาหกรรมทราบถ้าโรงอุตสาหกรรมคลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีตั้งอยู่ต่างเขตพื้นที่กันให้ส่งสำเนาหนังสืออนุญาตนั้นให้สรรพสามิตพื้นที่และเจ้าพนักงานสรรพสามิตประจำคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากร หรือเขตประกอบการเสรีในเขตท้องที่ที่คลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรีนั้นตั้งอยู่ทราบด้วย(๒)ก่อนนำสินค้าออกจากโรงอุตสาหกรรมไปเก็บไว้ในคลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรีผู้ประกอบอุตสาหกรรมจะต้องแจ้งให้เจ้าพนักงานสรรพสามิตประจำโรงอุตสาหกรรมหรือเจ้าพนักงานสรรพสามิตในเขตท้องที่ที่โรงอุตสาหกรรมนั้นตั้งอยู่ทราบล่วงหน้าก่อนทุกครั้งและต้องให้เจ้าพนักงานสรรพสามิตตรวจสอบจำนวนหรือหีบห่อสินค้านั้นก่อนที่จะนำออกจากโรงอุตสาหกรรมทั้งนี้สรรพสามิตพื้นที่อาจสั่งให้ผู้ประกอบอุตสาหกรรมทำเครื่องหมายแสดงประเภทและชนิดสินค้า น้ำหนัก หรือจำนวนบรรจุไว้ทุกหีบห่อและเครื่องหมายอื่นใดให้เห็นชัดเจนด้วยว่าเป็นสินค้าที่นำไปเก็บ ณ คลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีด้วยก็ได้(๓) การนำสินค้าไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากร หรือเขตประกอบการเสรีนั้นผู้ประกอบอุตสาหกรรมต้องนำไปโดยพาหนะและตามเส้นทางที่ได้แจ้งไว้แล้วเท่านั้นห้ามมิให้ใช้พาหนะหรือเส้นทางอื่นเป็นอันขาด และต้องมีใบกำกับการขนสินค้าพร้อมทั้งให้ผนึกดวงตรากรมสรรพสามิตที่มีหมายเลขกำกับ (Running Number) ตามแบบ ภส.๐๓ - ๐๑/๒ ท้ายประกาศนี้ ซึ่งเจ้าพนักงานสรรพสามิตผู้ตรวจสอบตาม (๒) ออกให้กำกับสินค้านั้นไปด้วยการนำสินค้าไปเก็บที่คลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากรเขตปลอดอากรหรือเขตประกอบการเสรี ถ้าสรรพสามิตพื้นที่เห็นเป็นการสมควรจะสั่งให้เจ้าพนักงานสรรพสามิตควบคุมสินค้าไปส่งด้วยก็ได้(๔) เมื่อนำสินค้าไปถึงคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากรเขตปลอดอากรหรือเขตประกอบการเสรีแล้ว ผู้ประกอบอุตสาหกรรมต้องแจ้งให้เจ้าพนักงานสรรพสามิตประจำคลังสินค้าทัณฑ์บนหรือเจ้าพนักงานสรรพสามิตแห่งท้องที่ที่คลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากร หรือเขตประกอบการเสรีนั้นตั้งอยู่ทราบโดยด่วนเพื่อทำการตรวจสอบก่อนนำเข้าเก็บในคลังสินค้าทัณฑ์บนตามแบบ ภส.๐๓ - ๐๑/๒ ท้ายประกาศนี้(๕) ผู้ประกอบอุตสาหกรรมต้องนำสินค้าที่ได้รับอนุญาตนั้นไปให้ถึงและนำเข้าเก็บในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีโดยถูกต้องครบถ้วนถ้านำสินค้านั้นไปไม่ถึงและไม่นำเข้าเก็บในคลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรี ไม่ว่าจะมีเหตุสุดวิสัยหรือเหตุประการใดเกิดขึ้นก็ตามผู้ประกอบอุตสาหกรรมจะต้องเสียภาษีสำหรับสินค้าที่ขาดจำนวนไปตามอัตราภาษีในขณะที่นำออกจากโรงอุตสาหกรรมข้อ ๓ สินค้าอุตสาหกรรมบางประเภทหรืออุตสาหกรรมการเกษตรที่มีการผลิตเป็นฤดูกาลอธิบดีจะอนุมัติให้ไม่ต้องปฏิบัติตามเงื่อนไขข้อ ๒ ได้ตามที่เห็นสมควรหมวด๒การนำสินค้าจากคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีแห่งหนึ่งกลับคืนไปเก็บไว้ในโรงอุตสาหกรรมหรือจากคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากร หรือเขตประกอบการเสรีแห่งหนึ่งไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากร หรือเขตประกอบการเสรีแห่งหนึ่งและการนำสินค้าไปเก็บไว้ในโรงอุตสาหกรรมหรือคลังสินค้าทัณฑ์บนกรณีเจ้าของคลังสินค้าทัณฑ์บนเลิกกิจการ ข้อ ๔ ผู้ประกอบอุตสาหกรรมใดประสงค์จะนำสินค้าจากคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีกลับคืนไปเก็บไว้ในโรงอุตสาหกรรม หรือ จากคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรีแห่งหนึ่งไปเก็บไว้ในคลังสินค้าทัณฑ์บนคลังสินค้าทัณฑ์บนตามกฎหมายว่าด้วยศุลกากรเขตปลอดอากร หรือเขตประกอบการเสรีอีกแห่งหนึ่งนั้น ให้ปฏิบัติตามความในหมวด๑ โดยอนุโลมข้อ ๕ ในกรณีที่เจ้าของคลังสินค้าทัณฑ์บนประสงค์จะเลิกกิจการคลังสินค้าทัณฑ์บนและอธิบดีสั่งให้ผู้ประกอบอุตสาหกรรมนำสินค้าจากคลังสินค้าทัณฑ์บนไปเก็บไว้ในโรงอุตสาหกรรมหรือคลังสินค้าทัณฑ์บนอีกแห่งหนึ่งนั้นให้ปฏิบัติตามความในหมวด ๑ โดยอนุโลมหมวด๓การนำสินค้าที่ส่งออกนอกราชอาณาจักรหรือนำเข้าไปในเขตปลอดอากรส่งกลับคืนโรงอุตสาหกรรมคลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากรเขตปลอดอากรหรือเขตประกอบการเสรีอื่น ข้อ ๖ ถ้าบุคคลที่ได้รับสิทธิยกเว้นหรือคืนภาษีตามมาตรา๑๐๓ แห่งพระราชบัญญัติภาษีสรรพสามิต พ.ศ. ๒๕๖๐ประสงค์จะนำสินค้าที่ส่งออกนอกราชอาณาจักรหรือนำเข้าไปในเขตปลอดอากรส่งกลับคืนโรงอุตสาหกรรมคลังสินค้าทัณฑ์บน คลังสินค้าทัณฑ์บนตามกฎหมายว่าด้วยศุลกากร เขตปลอดอากรหรือเขตประกอบการเสรีอื่น ให้ปฏิบัติตามความในหมวด ๑ โดยอนุโลมหมวด๔บทเฉพาะกาล ข้อ ๗ การดำเนินการใด ๆตามประกาศกรมสรรพสามิต เรื่อง หลักเกณฑ์ วิธีการ และเงื่อนไขว่าด้วยการนำสินค้าออกจากโรงอุตสาหกรรมไปเก็บไว้ในคลังสินค้าทัณฑ์บนหรือนำสินค้าจากคลังสินค้าทัณฑ์บนกลับคืนไปเก็บในโรงอุตสาหกรรมหรือจากคลังสินค้าทัณฑ์บนแห่งหนึ่งไปเก็บไว้ในคลังสินค้าทัณฑ์บนอีกแห่งหนึ่งลงวันที่ ๒๔ กุมภาพันธ์ พ.ศ. ๒๕๒๙ ซึ่งได้รับอนุญาตหรือการดำเนินการจากกรมสรรพสามิตไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๘ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบคำขออนุญาต ตามมาตรา ๒๖ (๑) (๒) มาตรา ๕๐ วรรคสอง (๑) และมาตรา ๑๐๓ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๓ - ๐๑)๒. แบบใบกำกับการขนสินค้า ตามมาตรา ๒๖ (๑) (๒) และมาตรา ๕๐ (๑) แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๓ - ๐๑/๒)(ดูข้อมูลจากภาพกฎหมาย)พัชรภรณ์/จัดทำ๔ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๒๒๔ (เล่มที่ ๑)/๒๔ พฤษภาคม๒๕๖๑